
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valstij piederošā nekustamā īpašuma "V184 Dumbrāji–Zeiboti" Kauguru pagastā, Valmieras novadā, nodošanu Valmieras novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Publiskas personas mantas atsavināšanas likuma 42.panta pirmā daļa, 43.pants, likuma "Par autoceļiem" 4.panta pirmā daļa, Pašvaldību likuma 4.panta pirmās daļas 2. un 3.punkts, Valmieras novada pašvaldības domes 2023.gada 30.marta lēmums Nr.142 (protokols Nr.5, 36.§) "Par zemes vienības nepieciešamību Valmieras novada pašvaldības funkciju veikšanai un projekta "Valmieras industriālā parka infrastruktūras izveidošanai" īstenošanai" (turpmāk - Lēmums Nr.142), Valmieras novada pašvaldības domes 2023.gada 27.aprīļa lēmums Nr.221 (protokols Nr.6, 58.§) "Par grozījumu 2023.gada 30.marta lēmumā Nr.142 (protokols Nr.5, 36.§) "Par zemes vienības nepieciešamību Valmieras novada pašvaldības funkciju veikšanai un projekta "Valmieras industriālā parka infrastruktūras izveidošanai" īstenošanai" (turpmāk - Lēmums Nr.221).
1.2. Mērķis
Mērķa apraksts
Rīkojuma projekts izstrādāts, lai nodotu bez atlīdzības Valmieras novada pašvaldības īpašumā valstij Satiksmes ministrijas personā piederošo nekustamo īpašumu, kas nepieciešams pašvaldības autonomās funkcijas īstenošanai, piesaistot tam nepieciešamo finansējumu, tai skaitā no Valsts pamatbudžeta valsts autoceļu fonda programmas mērķdotāciju līdzekļiem pašvaldību ceļiem (ielām), kā arī operatīvāk realizējot inženierkomunikāciju izbūves un uzturēšanas pasākumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta rīkojuma projekts sagatavots, ņemot vērā Lēmumu Nr.142 un Lēmumu Nr.221.
Rīkojuma projekts paredz Satiksmes ministrijai bez atlīdzības nodot Valmieras novada pašvaldībai valstij piederošo nekustamo īpašumu "V184 Dumbrāji – Zeiboti" (nekustamā īpašuma kadastra Nr. 9662 002 0626) – zemes vienību (zemes vienības kadastra apzīmējums 9662 002 0626) 3,74 ha platībā, zemes vienību (zemes vienības kadastra apzīmējums 9662 005 0053) 0,96 ha platībā un uz tām izbūvētās kompleksās inženierbūves "Autoceļš V184 km 0,000-2,280, 1.posms" (būves kadastra apzīmējums 9662 002 0626 001) un "Autoceļš V184 km 0,000-2,280, 2.posms" (būves kadastra apzīmējums 9662 005 0053 001) – Kauguru pagastā, Valmieras novadā (turpmāk arī - Nekustamais īpašums).
Valmieras novada dome Lēmumā Nr.142, pamatojoties uz Pašvaldību likuma 4.panta pirmās daļas 2.punktu, kas nosaka pašvaldībām pienākumu gādāt par administratīvās teritorijas labiekārtošanu un sanitāro tīrību un uz minētā likuma 4.panta pirmās daļas 3.punktu, kas nosaka gādāt par pašvaldības īpašumā esošo ceļu būvniecību, uzturēšanu un pārvaldību, ir norādījusi uz Valmieras novada ilgtspējīgas attīstības stratēģiju 2022.-2038.gadam, kas apstiprināta ar Valmieras novada pašvaldības domes 27.10.2022. lēmumu Nr.680 (protokols Nr.20, 52.§) kurā, kā viena no ilgtermiņa prioritātēm ir noteikta rosīga ekonomika un prioritātes mērķi nodrošināt ekonomiskajām aktivitātēm atvērtu pašvaldības administratīvo vidi, sagatavotu uzņēmējdarbībai piemērotas teritorijas ar papildinošiem transporta un inženiertehniskās infrastruktūras elementiem, tostarp nacionāla un reģionāla līmeņa industriālos parkus, veidotu atbalstošu uzņēmējdarbības vidi un veicinātu viedās specializācijas un aprites ekonomisko nozaru klasteru veidošanos, darbību un starptautisko sadarbību ar mērķi stiprināt Valmieras kā Eiropas un Baltijas ekonomiskās attīstības centra lomu, kā arī pamatojoties uz Eiropas Savienības Atveseļošanas un noturības mehānisma plāna 3.1.reformu un investīciju virziena “Reģionālā politika” 3.1.1.3.i. investīcijas  “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos”  projektu iesniegumu atlases nolikumu un tā 26.punktu, kas nosaka, ka ieguldījumus infrastruktūrā finansējuma saņēmējs un sadarbības partneris var veikt publiskas personas īpašumā.
Valmieras novada pašvaldības projekta Valmieras industriālā parka infrastruktūras attīstības ietvaros paredzēta infrastruktūras izveidošana, kas paredz daļēji investīcijas  zemes vienībā ar kadastra apzīmējumu 9662 002 0626 platība 3.74 ha un zemes vienībā ar kadastra apzīmējumu 9662 005 0053 platība 0,96 ha, kas ietver valsts vietējo autoceļu V184 ”Dumbrāji-Zeiboti”.
Ar Lēmumu Nr.221 precizēts Lēmums Nr.142.
Ar Valmieras novada pašvaldības Zemes ierīcības komisijas 2023.gada 31.maija lēmumu Nr.182 (protokols Nr.8, 28.§) "Par nekustamā īpašuma nosaukuma "V184 Dumbrāji-Zeiboti" maiņu Kauguru pagastā, Valmieras novadā" ir mainīts Nekustamā īpašuma nosaukums no "V184" uz "V184 Dumbrāji-Zeiboti". Minētajā lēmumā norādīts, ka zemes vienībām ar kadastra apzīmējumiem 9662 002 0626 un 9662 005 0053 saglabāts nekustamā īpašuma lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā, mērķa kods 1101.

Nekustamais īpašums nav ierakstīts zemesgrāmatā.
Saskaņā ar Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9.punktu un 9.pielikuma kārtas numuru 1019 zemes vienības (kadastra apzīmējums 9662 002 0626) un ar kārtas numuru 1027 zemes vienības (kadastra apzīmējums 9662 005 0053) piederība atzīstama valstij.
Likuma „Par autoceļiem” 4. panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums.
Ministru kabineta 2009. gada 29. septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādīts, ka autoceļš V184 “Dumbrāji - Zeiboti” 2,3 km kopgarumā ir iekļauts valsts vietējo autoceļu sarakstā, kā arī norādīta piederība valstij autoceļa maršruta posmā no 0 līdz 2,3 km.
VSIA “Latvijas Valsts ceļi” 2023.gada 17.jūlija izziņā Nr.4.9/12196 ir norādījusi, ka uz Satiksmes ministrijai piederošā zemes īpašuma “V184”, Kauguru pagasts, Valmieras novads, kadastra Nr.9662 002 0626, sastāvā ietilpstošajām  zemes vienībām ar kadastra apzīmējumiem 9662 002 0626 un 9662 005 0053, ir izbūvētas kompleksas inženierbūves ar kadastra apzīmējumiem 9662 002 0626 001(“Autoceļš V184 km 0,000-2,280 1.posms”) un 9662 005 0053 001(“Autoceļš 184 km 0,000-2,280, 2.posms”) - valsts vietējais autoceļš V184 „Dumbrāji-Zeiboti” km 0,000 līdz km 2,280, kurš atrodas LR Satiksmes ministrijas Valsts autoceļu fonda bilancē un saskaņā ar Deleģēšanas līgumu Nr. SM 2022/-58, noslēgtu 2022.gada 29.decembrī starp LR Satiksmes ministriju un VSIA „Latvijas Valsts ceļi”, nodots VSIA „Latvijas Valsts ceļi” pārvaldījumā.

Valsts vietējais autoceļš V184 "Dumbrāji-Zeiboti" krustojas ar dzelzceļa sliežu klātni - zemes vienību ar kadastra apzīmējumu 9662 002 0591 (nekustamais īpašums “Dzelzceļš Rīga-Lugaži 118.km – 120.km”, kadastra numurs 9662 006 0161)  un zemes vienību ar kadastra apzīmējumu 9662 006 0161 (nekustamais īpašums “Stacija Bāle”, kadastra numurs 9662 006 0015). Nekustamā īpašuma valsts kadastra informācijas sistēmā minētajiem nekustamajiem īpašumiem kā īpašnieks norādīta valsts Satiksmes ministrijas personā, bet kā lietotājs ir norādīta VAS ”Latvijas dzelzceļš”.
Kompleksā inženierbūve "Autoceļš V184 km 0,000-2,280, 2.posms" (būves kadastra apzīmējums 9662 005 0053 001) ir daļa no teritoriālā zemes vienību kopuma (zemes vienību kadastra apzīmējumi 9662 005 0053 un 9662 006 0161) un kompleksā inženierbūve "Autoceļš V184 km 0,000-2,280, 1.posms" (būves kadastra apzīmējums 9662 002 0626 001) ir daļa no teritoriālā zemes vienību kopuma (zemes vienību kadastra apzīmējumi 9662 002 0591, 9662 002 0626 un 9662 006 0161), kas ir ģeogrāfiski saistītas, bet ar ierakstiem publiskajās datu bāzēs - atdalītas juridiski. Tās ir reģistrētas dažādu nekustamo īpašumu sastāvos, kam par pamatu kalpo nekustamo īpašumu izmantošanas veids, kas noteikts atbilstoši tos veidojošo zemes vienību saistībai ar ēkām (būvēm) un citu publiskas nozīmes infrastruktūru.
Nekustamie īpašumi "Dzelzceļš Rīga - Lugaži 118.km - 120.km", Valmiera, Valmieras novads (nekustamā īpašuma kadastra Nr.9662 006 0161) un "Stacija Bāle", Kauguru pagasts, Valmieras novads (nekustamā īpašuma kadastra Nr.9662 006 0015) ietilpst valsts publiskās lietošanas dzelzceļa infrastruktūras zemes nodalījuma joslā, kas saskaņā ar Dzelzceļa likuma 15.panta pirmo daļu nav atsavināmi. Zemes vienības ar kadastra apzīmējumiem 9662 006 0161 un 9662 002 0591 attiecīgā daļā, uz kurām ir izvietotas kompleksās inženierbūves, ir izmantojamas pārbrauktuvju un to pieeju apkalpošanas pasākumiem.
Saskaņā ar likuma “Par autoceļiem” 2. pantu autoceļš ir kompleksa inženierbūve un tā kompleksā ietilpst zemes klātne, ceļa braucamā daļa, mākslīgās būves, ceļu inženierbūves un satiksmes organizācijas tehniskie līdzekļi. Autoceļš bez funkcionēšanai nepieciešamajiem autoceļa kompleksā ietilpstošajiem elementiem, īpaši zemes klātnes, nav izmantojams.
Saskaņā ar Dzelzceļa likuma 15.panta trešo daļu gadījumos, kad dzelzceļa zemes nodalījuma josla pārklājas ar cita veida zemes nodalījuma joslu vai aizsargjoslu, spēkā ir stingrākās prasības un lielākais minimālais platums. Visu veidu darbību šajās vietās saskaņo ieinteresētās institūcijas. Savukārt, Aizsargjoslu likuma 35.panta piektā daļa nosaka, ja aizsargjoslas sakrīt vai krustojas, ar attiecīgo objektu ekspluatāciju un remontu saistītos darbus kopīgajos aizsargjoslu iecirkņos veic attiecīgo objektu īpašnieki vai valdītāji pēc savstarpējas vienošanās.
Ievērojot Ministru kabineta 1998.gada 6.oktobra noteikumus Nr.392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi uz dzelzceļa līnijām", starp VAS "Latvijas dzelzceļš" un VAS "Latvijas Valsts ceļi" (šobrīd VSIA "Latvijas Valsts ceļi") 2013.gada 26.jūlijā tika noslēgta vienošanās Nr.24/LVC par sadarbību dzelzceļu un autoceļu uzturēšanas robežām zemes nodalījuma joslu pārklāšanās vietās. Līdz ar to, mainoties komplekso inženierbūvju "Autoceļš V184 km 0,000-2,280, 2.posms" un "Autoceļš V184 km 0,000-2,280, 1.posms" piederības faktam un Valmieras novada pašvaldībai, pārņemot tās savā īpašumā, ar minēto vienošanos noteikto pienākumu izpilde no VSIA "Latvijas Valsts ceļi" pāriet uz Valmieras novada pašvaldību. Attiecīgi, ja minēto nekustamo īpašumu īpašnieki konstatēs izmaiņas faktiskajos apstākļos, kas ietekmēs savstarpējās tiesiskās attiecības, puses būs tiesīgas vienoties un precizēt vai mainīt vienošanās noteikumus atbilstoši normatīvo aktu prasībām.

Saskaņā ar Nekustamā īpašuma valsts kadastra likuma 15.panta 3.un 4.punktu “Autoceļš V184 km 0,000-2,280 1.posms” un “Autoceļš V184 km 0,000-2,280 2.posms” kā nekustamā īpašuma objekti ir reģistrēti Nekustamā īpašuma valsts kadastra informācijas sistēmā.
Pamatojoties uz Pašvaldību likuma 4.panta pirmās daļas 2. un 3.punktu, Valmieras novada pašvaldība rīcībā ar Nekustamo īpašumu gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženierkomunikāciju izbūvi un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “valsts autoceļa fonds” apakšprogrammas “Mērķdotācija pašvaldību autoceļiem (ielām)”.

Atbilstoši likuma “Par autoceļiem” 5. panta pirmajai daļai ceļu lietotājiem ir tiesības transportlīdzekļu satiksmei lietot visus autoceļus, uz kuriem neattiecas īpašs aizliegums, ievērojot ceļu satiksmes noteikumus un Ministru kabineta noteikumus par autoceļu valsts aizsardzību. Savukārt šī likuma 6. panta pirmā daļa, ceturtā un 4.1 daļa noteic, ka valsts autoceļi un pašvaldību autoceļi un ielas lietojamas bez maksas, ja likumā nav noteikts citādi.
Maksu var ņemt par tādu autoceļu lietošanu, kas izbūvēti par privātiem līdzekļiem. Šādos gadījumos maksu nosaka autoceļa īpašnieks.
Pašvaldība ar saistošajiem noteikumiem var paredzēt, ka par transportlīdzekļa novietošanu uz pašvaldības autoceļa vai ielas stāvēšanai drīkst iekasēt maksu.
Līdz ar to, Valmieras novada pašvaldībai, lemjot par maksas transportlīdzekļu novietošanas vietas izveidošanu, būs jāievēro, ka tā būs saimnieciskā darbība.
Publiskas personas mantas atsavināšanas likuma 42.panta 2.5 daļa noteic, ka publiska personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.
Saskaņā ar Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 207.punktu ar papildinošu saimniecisku darbību saprot tādas darbības, kurām patērē tos pašus resursus kā pamata nesaimnieciskajai darbībai, piemēram, tos pašu materiālus, iekārtas, darbaspēku vai pamatkapitālu, turklāt papildinošā darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu. Tātad pēc būtības papildinoša saimnieciska darbība ir nepieciešama, lai spētu nodrošināt pamata nesaimniecisko darbību infrastruktūrā.
Papildinošas saimnieciskās darbības apjomam ir jābūt ierobežotam attiecībā pret infrastruktūras jaudu, proti, tā ir papildinoša arī tikai tad, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas (platības vai laika izteiksmē).
Valmieras novada pašvaldībai būs pienākums sekot līdzi tam, lai iepriekšminētie papildinošās saimnieciskās darbības nosacījumi tiktu ievēroti. Lai varētu gūt patiesu un skaidru priekšstatu par papildinošās saimnieciskās darbības nosacījumu ievērošanu, pašvaldība, ja nepieciešams, izstrādās iekšējās kārtības noteikumus jeb metodiku.

Ar rīkojuma projektu Valmieras novada pašvaldība tiek pilnvarota parakstīt nostiprinājuma lūgumu par Nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā Nekustamā īpašuma ierakstīšanai zemesgrāmatā.
Nekustamais īpašums ir ierakstāms zemesgrāmatā uz valsts vārda Satiksmes ministrijas personā vienlaikus ar Valmieras novada pašvaldības īpašuma tiesību nostiprināšanu.
Izbeidzoties nepieciešamībai Valmieras novada pašvaldībai izmantot Nekustamo īpašumu rīkojuma projektā minētās autonomās funkcijas izpildei, Nekustamais īpašums tiks atdots Satiksmes ministrijai visā to sastāvā kopā ar neatdalāmiem uzlabojumiem, t.i., kopā ar uz tā izbūvētām būvēm un citiem labiekārtojama elementiem attiecīgi Civillikuma 854.pantam, kas noteic, ka galvenās lietas būtiskās daļas ir visas tās, kas atrodas ar viņu nesaraujamā sakarā un ietilpst viņas sastāvā, tā ka bez tām galvenā lieta pēc būtības nevarētu nemaz pastāvēt vai nebūtu atzīstama par pilnīgu.
Nostiprinot zemesgrāmatā īpašuma tiesības, Valmieras novada pašvaldībai jāieraksta atzīme par aizliegumu atsavināt nekustamo īpašumu un apgrūtināt to ar hipotēku.
Problēmas un risinājumi
Problēmas apraksts
Nekustamais īpašums ir nepieciešams Valmieras novada pašvaldībai Pašvaldību likuma 4.panta pirmās daļas 2.punktā minētās autonomās funkcijas izpildes nodrošināšanai – gādāt par savas administratīvās teritorijas labiekārtošanu un sanitāro tīrību (iela, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana), un 4.panta pirmās daļas 3.punktā minētās autonomās funkcijas izpildes nodrošināšanai - gādāt par pašvaldības īpašumā esošo ceļu būvniecību, uzturēšanu un pārvaldību.
Risinājuma apraksts
Pašvaldības autonomo funkciju īstenošanai valstij Satiksmes ministrijas personā piederošais nekustamais īpašums ir nododams Valmieras novada pašvaldības īpašumā.
Vai ir izvērtēti alternatīvie risinājumi?
Jā
Apraksts
Pamatojoties uz Pašvaldību likuma 4.panta pirmās daļas 2. un 3.punktu, Valmieras novada pašvaldība rīcībā ar Nekustamo īpašumu gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženierkomunikāciju izbūvi un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “valsts autoceļa fonds” apakšprogrammas “Mērķdotācija pašvaldību autoceļiem (ielām)”, un rīkojuma izdošana ir vienīgais veids kā nodrošināt šā uzdevuma izpildi.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Autoceļu lietotāji. Nekustamais īpašums ir nepieciešams transporta infrastruktūras attīstībai.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Ietekme uz tautsaimniecību ir konstatējama vides sakārtošanas jomā.
2.2.4. uz mazajiem un vidējiem uzņēmējiem:
Jā
Ietekmes apraksts
Ietekme uz tautsaimniecību ir konstatējama vides sakārtošanas jomā.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izdevumus, kas saistīti ar Nekustamā īpašuma ierakstīšanu zemesgrāmatā, segs Valmieras novada pašvaldība. Valmieras novada pašvaldībai, pārņemot īpašumā Nekustamo īpašumu, finansējuma apmērs tiks noteikts saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” un Ministru kabineta 2021.gada 14.decembra noteikumiem Nr.835 “Grozījumi Ministru kabineta 2008.gada 11.marta noteikumos Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu „Pašvaldību ceļu un ielu finansēšanai paredzētās valsts budžeta mērķdotācijas sadalījums no 2022.gada līdz 2024.gadam”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2009. gada 29. septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.
Pamatojums un apraksts
Nepieciešams precizēt norādes par rīkojuma projektā minētā Nekustamā īpašuma piederību Valmieras novada pašvaldībai.
Atbildīgā institūcija
Satiksmes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

Projekta izstrādē iesaistītās institūcijas - Satiksmes ministrija, VSIA "Latvijas Valsts ceļi" un Valmieras novada pašvaldība.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
VSIA "Latvijas Valsts ceļi"
Valmieras novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Skar transporta infrastruktūras attīstību.
8.1.6. uz vidi
Vai projekts skar šo jomu?
Jā
Apraksts
Tiks nodrošināta transporta infrastruktūras izbūves teritorijas sakārtošana.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

